Па-другое, іншыя даследаванні паказалі, што моцна заражаныя паразітамі птушкі не вельмі добра вырашалі падобныя тэсты. Ў сваю чаргу ступень хваробы залежыць ад стану імуннай сістэмы. Таму на месцы самкі мы не хацелі б перадаць падобныя гены сваім дзецям” – сказаў Кэгі. Аднак у відаў, якія дэманструюць бацькоўскі дагляд за сваім патомствам самцы, якія ёсць больш разумнымі і хуткімі, могуць хутчэй знайсці ежу і лепш апекавацца птушанятамі. Таму яны лепшы выбар для самак. Выбар самак Мы не можам дакладна сказаць, як самкі вызначаюць больш разумных самцоў, аднак бачым 2 асноўных шляхі, якія могуць прывесці да гэтага. Самкі засноўваюць свой выбар самцоў пад час выканання апошнімі складаных шлюбных рытуалаў. Комплекс шлюбных паводзінаў самца уключае ў сябе танцы, падражанне іншым відам птушак і пабудову і ўпрыгожванне будана. Ўсе гэтыя рознай складанасці дзеянні даюць самкам нагоду да вызначэння ўзроўню разумовай “спраўнасці” самца. Іншыя важныя абставіны для выкарыстання свайго разумовага патэнцыялу заключаюцца ў тым, каб здолець абхітрыць самку і не дазволіць ёй адляцець пасля агляду шлюбных пабудоў самца. Самцы могуць гэтага дасягнуць, калі будуць уважліва і адпаведна адказваць на розныя сігналы самкі. Найбольш імаверна, што дзве названыя мной прычыны выступаюць у нейкай камбінацыі”.